PATVIRTINTA

Šilalės rajono savivaldybės

administracijos direktoriaus

2022 m. sausio 17 d. įsakymu Nr. DĮV-25

**ŠILALĖS RAJONO SAVIVALDYBĖS VIEŠOJO SEKTORIAUS SUBJEKTŲ 2021 METŲ METINIŲ FINANSINIŲ ATASKAITŲ RINKINIO SUDARYMO BEI JO PATEIKIMO TERMINO TVARKOS APRAŠAS**

**I SKYRIUS**

**BENDROSIOS NUOSTATOS**

1.Vadovaujantis Lietuvos Respublikos viešojo sektoriaus atskaitomybės įstatymo 36 straipsnio 2 dalimi, Viešojo sektoriaus subjektų finansinių ataskaitų rinkinių konsolidavimo tvarkos aprašu, patvirtintu Lietuvos Respublikos finansų ministro 2011 m. balandžio 19 d. Nr. 1K-152 „Dėl viešojo sektoriaus subjektų finansinių ataskaitų rinkinių konsolidavimo“, 2021 metų konsolidavimo kalendoriumi, patvirtintu Lietuvos Respublikos finansų ministro 2021 m. gruodžio 13 d. įsakymu Nr. 1K-387 „Dėl 2021 metų Konsolidavimo kalendoriaus patvirtinimo“, visi Šilalės rajono savivaldybės viešojo sektoriaus subjektai, teikiantys finansinių ataskaitų rinkinius pagal patvirtintą sąrašą, rengia ir teikia 2021 metų metinių finansinių ataskaitų rinkinį. Viešojo sektoriaus atskaitomybės įstatymas nustato viešojo sektoriaus subjekto finansinę atskaitomybę, ataskaitų rinkinio sudėtį, jų sudarymo reikalavimus, atsakomybę už rinkinio sudarymą ir pateikimą.

**II SKYRIUS**

**METINIŲ FINANSINIŲ ATSKAITŲ RINKINIO SUDARYMAS**

2.Šilalės rajonosavivaldybės viešojo sektoriaus subjektai, vadovaudamiesi Lietuvos Respublikos finansų ministro įsakymais, patvirtintais viešojo sektoriaus apskaitos ir finansinės atskaitomybės standartais (toliau – VSAFAS), Viešojo sektoriaus subjektų finansinių ataskaitų rinkinių konsolidavimo tvarkos aprašu, už 2021 finansinius metus sudaro metinių finansinių ataskaitų rinkinį ir pagal 2021 m. konsolidavimo kalendorių pateikia į Viešojo sektoriaus apskaitos konsolidavimo informacinę sistemą (VSAKIS). Pateiktus į VSAKIS metinius finansinių ataskaitų rinkinius viešojo sektoriaus subjektai pateikia Šilalės rajono savivaldybės administracijos Biudžeto ir finansų skyriui iki 2022 m. kovo 18 d.:

2.1.finansinės būklės ataskaita, 2-asis VSAFAS „Finansinės būklės ataskaita“, 2 priedas;

2.2. veiklos rezultatų ataskaita, 3-asis VSAFAS „Veiklos rezultatų ataskaita“, 2 priedas;

2.3. grynojo turto pokyčio ataskaita, 4-asis VSAFAS „Grynojo turto pokyčių ataskaita“, 1 priedas;

2.4. pinigų srautų ataskaita, 5-asis VSAFAS „Pinigų srautų ataskaita“, 2 priedas;

2.5.finansinių ataskaitų aiškinamasis raštas, 6-asis VSAFAS „Finansinių ataskaitų aiškinamasis raštas“.

**III SKYRIUS**

**BAIGIAMOSIOS NUOSTATOS**

3. Šilalės rajono savivaldybės biudžetinės įstaigos, sveikatos priežiūros viešosios įstaigos (VšĮ Šilalės rajono ligoninė, VšĮ Šilalės pirminės sveikatos priežiūros centras, VšĮ Kaltinėnų pirminės sveikatos priežiūros centras, VšĮ Kvėdarnos ambulatorija, VšĮ Laukuvos ambulatorija) metinių finansinių ataskaitų rinkinį skelbia savo interneto svetainėje, o jeigu jos neturi – Šilalės rajono savivaldybės interneto svetainėje.

4. Už viešojo sektoriaus metinių finansinių ataskaitų rinkinio sudarymą ir paskelbimą interneto svetainėje yra atsakingi Šilalės rajono savivaldybės viešojo sektoriaus subjekto vadovai.

|  |
| --- |
|  |